Avis juridique important

|

31996Y0110(01)

Σύσταση του Συμβουλίου της 22ας Δεκεμβρίου 1995 για την εναρμόνιση των μέσων καταπολέμησης της παράνομης μετανάστευσης και απασχόλησης, και τη βελτίωση των σχετικών μέσων ελέγχου

Επίσημη Εφημερίδα αριθ. C 005 της 10/01/1996 σ. 0001 - 0003

ΣΥΣΤΑΣΗ ΤΟΥ ΣΥΜΒΟΥΛΙΟΥτης 22ας Δεκεμβρίου 1995για την εναρμόνιση των μέσων  καταπολέμησης της παράνομης μετανάστευσης και απασχόλησης, και τη βελτίωση των σχετικών μέσων  ελέγχου(96/C  5/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Ένωσης, και ιδίως το άρθρο Κ.3 παράγραφος 2, την πρωτοβουλία της Γαλλικής Δημοκρατίας της 22ας Δεκεμβρίου 1994, τη σύσταση που εξέδωσαν την 1η Ιουνίου 1993 οι αρμόδιοι σε θέματα μετανάστευσης υπουργοί των κρατών  μελών των Ευρωπαϊκών Κοινοτήτων για τον έλεγχο και την απομάκρυση υπηκόων τρίτων χωρών από τρίτες  χώρες όπου διαμένουν ή εργάζονται παράνομα, τη σύσταση που εξέδωσαν στις 30 Νοεμβρίου 1992 οι αρμόδιοι σε θέματα μετανάστευσης υπουργοί των  κρατών μελών των Ευρωπαϊκών Κοινοτήτων για της πρακτικές των κρατών μελών όσον αφορά την  απομάκρυνση, Εκτιμώντας: ότι δυνάμει του άρθρου Κ.1 παράγραφοι 2 και 3 της συνθήκης η πολιτική έναντι των υπηκόων τρίτων  χωρών και, ιδίως, η καταπολέμηση της παράνομης μετανάστευσης, διαμονής και εργασίας αποτελούν  θέματα κοινού ενδιαφέροντος υπαγόμενα, συνεπώς, στους τομείς συνεργασίας των κρατών μελών του  τίτλου VI της συνθήκης 7ότι τα κράτη μέλη που αντιμετωπίζουν διόγκωση της παράνομης μετανάστευσης  έχουν ήδη εγκρίνει ιδιαίτερα μέτρα για να εξασφαλίσουν καλύτερο έλεγχο του μεταναστευτικού ρεύματος  και της παράνομης παραμονής στο έδαφός τους αλλοδαπών που εισήλθαν ή διαμένουν παρανόμως 7ότι,  ωστόσο, η αποτελεσματικότητα των δράσεων αυτών προϋποθέτει την εφαρμογή συντονισμένων και  συνεκτικών μέτρων 7ότι, τέλος, μολονότι οι συστάσεις που ορίζουν τις κατευθυντήριες αρχές για τη  μεθόδευση της απομάκρυνσης έχουν ήδη εγκριθεί, αυτή η προσπάθεια προσέγγισης πρέπει να συνεχιστεί  συστήνοντας στα κράτη μέλη να τηρούν ορισμένες αρχές, προκειμένου να εξασφαλίσουν καλύτερο έλεγχο  των ευρισκόμενων στο έδαφός τους αλλοδαπών 7ότι η παρούσα σύσταση τηρεί την κοινοτική νομοθεσία,  τη σύμβαση για την προστασία των ανθρώπινων δικαιωμάτων και των θεμελιωδών ελευθεριών της 4ης  Νοεμβρίου 1950, ιδίως των άρθρων 3 και 14, τη σύμβαση της Γενεύης της 28ης Ιουλίου 1951 για το  νομικό καθεστώς των προσφύγων, όπως τροποποιήθηκε από το προτόκολλο της Νέας Υόρκης της 31ης  Ιανουαρίου 1967, ΣΥΣΤΗΝΕΙ στα κράτη μέλη να εναρμονίσουν περισσότερο τα μέσα ελέγχου των αλλοδαπών, προκειμένου να  διακριβώνεται ότι πληρούν τις προϋποθέσεις που θέτει η ισχύουσα νομοθεσία για την είσοδο, τη  διαμονή και την απασχόληση, εμπνεόμενα από του ακόλουθους προσανατολισμούς: 1. Η παρούσα σύσταση δεν εφαρμόζεται ούτε στους πολίτες της Ευρωπαϊκής Ένωσης,  ούτε στους υπηκόους των χωρών μελών της ΕΖΕΣ που είναι συμβαλλόμενα μέρη της συμφωνίας του  Ευρωπαϊκού Οικονομικού Χώρου, ούτε στα υποκείμενα στο κοινοτικό δίκαιο μέλη της οικογενείας τους. 2. Όταν ένα αλλοδαπός υφίσταται έλεγχο ταυτότητας σύμφωνα με την εθνική νομοθεσία, και τουλάχιστον  σε περίπτωση που προκύπτουν εξ'  αυτού ενδείξεις παράνομης διαμονής, ελέγχεται η κατάσταση του  αλλοδαπού όσον αφορά τη διαμονή. Αυτό ενδέχεται να συμβαίνει στις ακόλουθες περιπτώσεις: - έλεγχοι ταυτότητας που συνδέονται με τη διερεύνηση ή τη δίωξη εγκλημάτων, - έλεγχοι ταυτότητας που διενεργούνται για τη διαφύλαξη της δημόσιας τάξης ή ασφάλειας, - έλεγχοι ταυτότητας προκειμένου να εμποδίζεται η παράνομη είσοδος ή διαμονή σε ορισμένες περιοχές  (παραδείγματος χάρη σε παραμεθόριες περιοχές και διεθνείς λιμένες, αερολιμένες και σταθμούς) με την  επιφύλαξη των συνοριακών ελέγχων. 3. Οι αλλοδαποί θα πρέπει να μπορούν, σύμφωνα με την εθνική νομοθεσία, να αποδείξουν στις αρμόδιες  αρχές ότι έχουν άδεια διαμονής στο έδαφος του κράτους μέλους εντός του οποίου βρίσκονται,  παραδείγματος χάρη επιδεικνύοντας τα κάθε είδους έγγραφα που τους παρέχουν άδεια διαμονής σε αυτό. 4. Στην περίπτωση που η κατάσταση όσον αφορά τη διαμονή ή την απασχόληση αποτελεί, σύμφωνα με την  εθνική νομοθεσία, απαραίτητη προϋπόθεση προκειμένου αλλοδαπός να απολαύει συγκεκριμένης παροχής  χορηγούμενης από δημόσια υπηρεσία κράτους μέλους, και δη στον τομέα της υγείας, της  συνταξιοδότησης, των οικογενειακών επιδομάτων και της εργασίας, η προϋπόθεση αυτή θα μπορεί να  πληρούται μόνο αφού εξακριβωθεί ότι ο αλλοδαπός και η οικογένειά του δικαιούνται της παροχής βάσει  της κατάστασής τους όσον αφορά τη διαμονή και την απασχόληση. Η εξακρίβωση της κατάστασης από άποψη  διαμονής και απασχόλησης δεν είναι απαραίτητη σε περίπτωση που για επιτακτικούς ανθρωπιστικούς  λόγους η επέμβαση δημοσίας αρχής είναι επιβεβλημένη. Οι εξακριβώσεις αυτές διενεργούνται από τις αρμόδιες για τις εν λόγω παροχές υπηρεσίες, ενδεχομένως  με τη συνδρομή των αρμόδιων αρχών, ιδίως κατά τη χορήγηση των αδειών διαμονής ή εργασίας σύμφωνα με  την εθνική νομοθεσία, ιδίως δε τη νομοθεσία περί προστασίας των δεδομένων. Τα κράτη μέλη εξασφαλίζουν την ενημέρωση των αρμόδιων για παροχές προς αλλοδαπούς κεντρικών και  τοπικών αρχών, για τη σημασία της καταπολέμησης της παράνομης μετανάστευσης, ούτως ώστε να  παροτρυνθούν να επισημαίνουν στις αρμόδιες αρχές, σύμφωνα με την εθνική νομοθεσία, τις περιπτώσεις  παρατυπιών όσον αφορά τη διαμονή που διαπιστώνουν στα πλαίσια των αρμοδιοτήτων τους. Θα πρέπει επίσης να εφιστάται η προσοχή των αρμόδιων για χορήγηση αδειών διαμονής αρχών στους  εικονικούς γάμους. 5. Οι εργοδότες που επιθυμούν να προσλάβουν αλλοδαπούς πρέπει να παρακινούνται να ελέγχουν τη  νομιμότητα της κατάστασης όσον αφορά τη διαμονή ή την εργασία, με την επίδειξη του τίτλου που τους  επιτρέπει να διαμένουν και να εργάζονται στο κράτος μέλος. Τα κράτη μέλη μπορούν να προβλέπουν ότι  οι εργοδότες θα έχουν το δικαίωμα, εφόσον χρειάζεται, και τηρουμένης της εθνικής νομοθεσίας  προστασίας των δεδομένων, να προβαίνουν σε επαλήθευση από τις αρμόδιες για τη χορήγηση αδειών  παραμονής ή εργασίας αρχές, οι οποίες θα είναι εξουσιοδοτημένες να κοινοποιούν τις σχετικές  πληροφορίες, με διαδικασίες που εξασφαλίζουν την εμπιστευτικότητα στη διαβίβαση στοιχείων  προσωπικού χαρακτήρα. 6. Κάθε πρόσωπο το οποίο, δυνάμει της εθνικής νομοθεσίας κράτους μέλους, τεκμαίρεται ως εργοδότης  αλλοδαπού υπηκόου δίχως άδεια θα πρέπει να υπόκειται στις ανάλογες κυρώσεις. 7. Οι αρχές που είναι αρμόδιες να επιτρέπουν την παραμονή θα πρέπει να μπορούν να ελέγχουν αν τα  πρόσωπα των οποίων η παραμονή στο έδαφος του κράτους μέλους απαγορεύθηκε, εγκατέλειψαν εκουσίως το  έδαφός του. 8. Κάθε κράτος μέλος θα πρέπει να μελετήσει τη δημιουργία κεντρικού μητρώου αλλοδαπών που θα  περιέχει πληροφορίες σχετικές με τη διοικητική κατάσταση των αλλοδαπών όσον αφορά τη διαμονή, την  απαγόρευση διαμονής και τα μέτρα απομάκρυνσης. Το μητρώο θα λειτουργεί βάσει των κανόνων που  θέσπισε η σύμβαση 108 του Συμβουλίου της Ευρώπης της 28ης Ιανουαρίου 1981 για την προστασία των  προσώπων έναντι της αυτοματοποιημένης επεξεργασίας δεδομένων προσωπικού χαρακτήρα. 9. Τα κράτη μέλη βεβαιώνονται ότι τα έγγραφα διαμονής που χορηγούνται στους αλλοδαπούς παρέχουν  επαρκείς εγγυήσεις κατά της παραποίησης ή της δολίας χρησιμοποίησής τους - ιδίως μέσω έγχρωμης  φωτοτυπίας - και, εν ανάγκη, τα τροποποιούν προς το σκοπό τούτο. 10. Τα κράτη μέλη θα πρέπει να λαμβάνουν τα αναγκαία μέτρα για την ενίσχυση και βελτίωση των μέσων  διαπίστωσης της ταυτότητας των αλλοδαπών που διαμένουν παρανόμως και δεν έχουν ούτε ταξιδιωτικό  έγγραφο, ούτε άλλο τίτλο ή έγγραφο αποδεικτικό της ταυτότητάς τους. Όταν ένας παρανόμως διατελών αλλοδαπός κρατείται ή ενδέχεται να κρατηθεί στις περιπτώσεις τις  προβλεπόμενες στο σημείο ΙΙ της σύστασης περί των πρακτικών των κρατών μελών στον τομέα της  απομάκρυνσης, η οποία εξεδόθη στις 30 Νοεμβρίου 1992 από τους αρμόδιους σε θέματα μετανάστευσης  υπουργούς των κρατών μελών των Ευρωπαϊκών Κοινοτήτων, η κράτηση θα πρέπει ιδίως να αξιοποιείται για  τη χορήγηση των αναγκαίων για την απομάκρυνση ταξιδιωτικών εγγράφων στους στερούμενους παντός  εγγράφου αλλοδαπούς. Οι προξενικές αρχές της χώρας καταγωγής ή εθνικότητας του αλλοδαπού θα πρέπει  να προβούν σε συμπληρωματικό έλεγχο ταυτότητος πριν εκδοθεί ταξιδιωτικό έγγραφο. Θα πρέπει να επιβάλλονται κυρώσεις επί αλλοδαπών που έχουν οργανώσει τη λαθρομετανάστευσή τους,  ιδίως, αρνούμενοι να παρουσιάσουν ταξιδιωτικά έγγραφα. Στις δέουσες περιπτώσεις οι κυρώσεις αυτές  μπορούν να έχουν ποινικό χαρακτήρα. Τα κράτη μέλη αποφασίζουν τη συνέχεια που θα πρέπει να δοθεί στο κεφάλαιο ΙΙΙ σημείο 2 της σύστασης  του Συμβουλίου περί των πρακτικών των κρατών μελών στον τομέα της απομάκρυνσης, η οποία εξεδόθη  στις 30 Νοεμβρίου 1992 από τους αρμόδιους σε θέματα μετανάστευσης υπουργούς των κρατών μελών των  Ευρωπαϊκών Κοινοτήτων. Το Συμβούλιο προβαίνει σε τακτική εξέταση, για παράδειγμα ετήσια, της προόδου που πραγματοποιήθηκε  για την εναρμόνιση των τομέων που καλύπτονται από την παρούσα σύσταση. Βρυξέλλες, 22 Δεκεμβρίου 1995. Για το ΣυμβούλιοΟ ΠρόεδροςL. ATIENZA SERNA


Avis juridique important

|

31996H1014

Σύσταση του Συμβουλίου της 27ης Σεπτεμβρίου 1996 για την καταπολέμηση της παράνομης απασχόλησης υπηκόων τρίτων χωρών

Επίσημη Εφημερίδα αριθ. C 304 της 14/10/1996 σ. 0001 - 0002

ΣΥΣΤΑΣΗ ΤΟΥ ΣΥΜΒΟΥΛΙΟΥ της 27ης  Σεπτεμβρίου 1996 για την καταπολέμηση της παράνομης απασχόλησης υπηκόων τρίτων χωρών (96/C  304/01) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, και ιδίως τα άρθρα Κ.1 και Κ.2, τη σύσταση του Συμβουλίου, της 22ας Δεκεμβρίου 1995, για την εναρμόνιση των μέσων καταπολέμησης της  παράνομης μετανάστευσης και απασχόλησης και τη βελτίωση των μέσων ελέγχου προς τον σκοπό αυτό (1), το ψήφισμα του Συμβουλίου, της 20ής Ιουνίου 1994, σχετικά με τον περιορισμό της εισδοχής στα κράτη  μέλη υπηκόων τρίτων χωρών για λόγους απασχόλησης, Εκτιμώντας: ότι το άρθρο Κ.1 σημείο 3 στοιχείο γ) της συνθήκης προβλέπει ότι η καταπολέμηση της παράνομης  μετανάστευσης, διαμονής και εργασίας των υπηκόων τρίτων χωρών στο έδαφος των κρατών μελών συνιστά  θέμα κοινού ενδιαφέροντος 7 ότι η καταπολέμηση της παράνομης απασχόλησης και της εκμετάλλευσης των υπηκόων τρίτων χωρών θα  πρέπει να συμπληρώνεται από μέτρα που θα ευνοούν την ενσωμάτωση των αλλοδαπών εργαζομένων που  διαμένουν και εργάζονται νομίμως στο έδαφος των κρατών μελών, διασφαλίζοντάς τους τις κατάλληλες  συνθήκες πρόσβασης στις δραστηριότητες επαγγελματικής κατάρτισης 7 ότι η παράνομη απασχόληση μπορεί να στρεβλώσει τους όρους του ελεύθερου ανταγωνισμού στην εσωτερική  αγορά, μέσω, αφενός, της μείωσης του κοινωνικού κόστους ή άλλων πλεονεκτημάτων για τους εργοδότες  και, αφετέρου, της υποβάθμισης του επιπέδου κοινωνικής προστασίας 7 ότι η παρούσα σύσταση αποσκοπεί στην ενίσχυση της συνεργασίας μεταξύ των κρατών μελών στον τομέα  της πολιτικής της μετανάστευσης έναντι των τρίτων χωρών, ΣΥΝΙΣΤΑ στις κυβερνήσεις των κρατών μελών να εφαρμόσουν τις αρχές που παρατίθενται κατωτέρω  προκειμένου να καταπολεμηθεί η παράνομη απασχόληση των υπηκόων τρίτων χωρών: I. Πεδίο εφαρμογής Η παρούσα σύσταση αφορά τους υπηκόους τρίτων χωρών,  εξαιρουμένων: - των μελών της οικογενείας των πολιτών της Ένωσης, που ασκούν το δικαίωμά τους για ελεύθερη  κυκλοφορία, - των υπηκόων των κρατών μελών της ΕΖΕΣ που είναι συμβαλλόμενα μέρη της συμφωνίας για τον Ευρωπαϊκό  Οικονομικό Χώρο και των μελών των οικογενειών τους που ασκούν το δικαίωμά τους για ελεύθερη  κυκλοφορία. Η παρούσα σύσταση δεν εφαρμόζεται στους υπηκόους τρίτων κρατών όταν βρίσκονται σε κατάσταση που  υπόκειται στο κοινοτικό δίκαιο. Η παρούσα σύσταση δεν θίγει τα δικαιώματα των υπηκόων τρίτων χωρών το καθεστώς των οποίων  καλύπτεται από συμφωνίες που έχουν συναφθεί με τρίτες χώρες από την Κοινότητα, την Κοινότητα και τα  κράτη μέλη της, ή από ένα ή περισσότερα κράτη μέλη, στο βαθμό που οι συμφωνίες αυτές περιέχουν  ευνοϊκότερες διατάξεις στον τομέα της απασχόλησης. II. Άδεια διαμονής και εργασίας 1. Οι υπήκοοι τρίτων χωρών οι οποίοι επιθυμούν να εργαστούν στο  έδαφος κράτους μέλους πρέπει να διαθέτουν τις απαιτούμενες από τη νομοθεσία του συγκεκριμένου  κράτους μέλους άδειες διαμονής και εργασίας. 2. Η ασκούμενη δραστηριότητα, η θέση εργασίας, καθώς και ο τόπος και χρόνος άσκησής της πρέπει,  σύμφωνα με την ισχύουσα νομοθεσία, να αντιστοιχούν πράγματι στο περιεχόμενο της άδειας που χορήγησε  το συγκεκριμένο κράτος μέλος. III. Κυρώσεις σχετικές με την απασχόληση εργαζομένων χωρίς άδεια 1. Η πρόσληψη υπηκόων τρίτων  χωρών που δεν διαθέτουν την απαιτούμενη άδεια απαγορεύεται και επισύρει κυρώσεις, ποινικές ή/και  διοικητικές, σύμφωνα με τη νομοθεσία του συγκεκριμένου κράτους μέλους. 2. Οι κυρώσεις που αναφέρονται στο σημείο 1 θα πρέπει να επιβάλλονται, σύμφωνα με τη νομοθεσία του  συγκεκριμένου κράτους μέλους, σε όσους απασχολούν παρανόμως εργαζομένους και σε όσους ευνοούν,  διευκολύνουν ή προωθούν την παράνομη απασχόληση. 3. Η παράνομη διακίνηση εργαζομένων, που οργανώνεται είτε από μεμονωμένα πρόσωπα είτε από  οργανωμένο δίκτυο, θα πρέπει να συνιστά ποινικό αδίκημα και να συνεπάγεται ποινικές ή/και  διοικητικές κυρώσεις, σύμφωνα με τη νομοθεσία του συγκεκριμένου κράτους μέλους. 4. Οι διαδικασίες επιβολής κυρώσεων για την πρόσληψη εργαζομένων που δεν έχουν την απαιτούμενη  άδεια θα μπορούσαν: - να επιτρέπουν την επιβολή κυρώσεων αποτελεσματικών, αποτρεπτικών, κατάλληλων και ανάλογων προς τη  σοβαρότητα των τελεσθέντων αδικημάτων, - να επιτρέπουν την κατάργηση ενδεχομένων πρόσθετων ωφελειών ή άλλων πλεονεκτημάτων που αποκόμισαν  οι εργοδότες λόγω των διαπιστωθέντων αδικημάτων, κυρίως όσον αφορά τους μισθούς και τις  επιβαρύνσεις που προβλέπονται από την εθνική νομοθεσία σε κάθε κράτος μέλος. Οι εν λόγω διαδικασίες πρέπει να προβλέπουν κατάλληλους μηχανισμούς δικαστικού ελέγχου. IV. Συντονισμός και συνεργασία των υπηρεσιών ελέγχου Τα κράτη μέλη λαμβάνουν τα αναγκαία μέτρα  για το συντονισμό της δράσης των αρμόδιων υπηρεσιών ή αρχών προκειμένου να καταπολεμηθεί η παράνομη  απασχόληση και εκμετάλλευση των υπηκόων τρίτων χωρών. Η οριοθέτηση των τομέων ελέγχου θα πρέπει να  συμπληρώνεται με την αναγκαία συνεργασία και το συντονισμό των εν λόγω υπηρεσιών. Ο συντονισμός θα μπορούσε να υλοποιηθεί με την προετοιμασία κοινών ενεργειών ανάλογα με τον  παραγωγικό κλάδο, τις γεωγραφικές περιοχές και τις χρονικές περιόδους όπου φαίνεται ότι  συγκεντρώνονται οι περισσότερες παραβάσεις της νομοθεσίας για την απασχόληση αλλοδαπών  εργαζομένων. Η συνεργασία αυτή μπορεί να λάβει τις ακόλουθες μορφές: - υποστήριξη δράσεων πρόληψης, όπως οι αποστολές επιθεώρησης στους χώρους εργασίας, κατόπιν  αιτήσεως μιας των αρμοδίων υπηρεσιών, όταν αντικειμενικές ενδείξεις οδηγούν στο συμπέρασμα ότι η  δράση των υπηρεσιών αυτών μπορεί να παρακωλυθεί, να εκμηδενιστεί ή να εκτεθεί σε κίνδυνο, - υποστήριξη των αποστολών επιθεώρησης σε περίπτωση σοβαρής παρακώλυσης των αρμοδιών υπηρεσιών στην  προσπάθειά τους να ελέγξουν την παραοικονομία, - κατά περίπτωση υποστήριξη ανάλογα με τις αιτήσεις βοήθειας που υποβάλουν οι αρμόδιες υπηρεσίες σε  περιπτώσεις έκτακτης ανάγκης. V. Ανταλλαγή πληροφοριών Τα κράτη μέλη οφείλουν να προβαίνουν σε ανταλλαγή πληροφοριών, τόσο  διμερώς όσο και στα πλαίσια του Συμβουλίου, σχετικά με την καταπολέμηση της παράνομης απασχόλησης  των υπηκόων τρίτων χωρών και των οργανωμένων δικτύων διακίνησης εργατικού δυναμικού. VI. Παρακολούθηση της εφαρμογής της σύστασης Το Συμβούλιο εξετάζει περιοδικά την πρόοδο κατά την  εφαρμογή των αρχών της παρούσας σύστασης και, για πρώτη φορά, ένα χρόνο μετά την έκδοσή της. Βρυξέλλες, 27 Σεπτεμβρίου 1996. Για το Συμβούλιο Ο Πρόεδρος M. LOWRY (1) ΕΕ αριθ. C 5 της 10. 1. 1996, σ. 1.


title: Recommendation for a COUNCIL RECOMMENDATION on the National Reform Programme 2011 of Irelandand delivering a Council opinionon the updated Stability Programme of Ireland, 2011-2014

text:
               ΕΥΡΩΠΑΪΚΗ ΕΠΙΤΡΟΠΗ
                                              Βρυξέλλες, 7.6.2011
                                              SEC(2011) 809 τελικό
                                     Σύσταση
                        ΣΥΣΤΑΣΗΣ ΤΟΥ ΣΥΜΒΟΥΛΙΟΥ
      σχετικά µε το Εθνικό Πρόγραµµα Μεταρρυθµίσεων 2011 της Ιρλανδίας
                      και την έκδοση γνώµης του Συµβουλίου
σχετικά µε το επικαιροποιηµένο Πρόγραµµα Σταθερότητας 2011-2014 της Ιρλανδίας
                              {SEC(2011) 716 τελικό}
 ---pagebreak---                                                 Σύσταση
                                ΣΥΣΤΑΣΗΣ ΤΟΥ ΣΥΜΒΟΥΛΙΟΥ
            σχετικά µε το Εθνικό Πρόγραµµα Μεταρρυθµίσεων 2011 της Ιρλανδίας
                              και την έκδοση γνώµης του Συµβουλίου
     σχετικά µε το επικαιροποιηµένο Πρόγραµµα Σταθερότητας 2011-2014 της Ιρλανδίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο
   121 παράγραφος 2 και το άρθρο 148 παράγραφος 4,
   Έχοντας υπόψη τον κανονισµό (ΕΚ) αριθ. 1466/97 του Συµβουλίου, της 7ης Ιουλίου 1997,
   για την ενίσχυση της εποπτείας της δηµοσιονοµικής κατάστασης και την εποπτεία και το
   συντονισµό των οικονοµικών πολιτικών, και ιδίως το άρθρο 5 παράγραφος 3,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συµπεράσµατα του Ευρωπαϊκού Συµβουλίου,
   Έχοντας υπόψη τη γνώµη της επιτροπής απασχόλησης,
   Έπειτα από διαβουλεύσεις µε την Οικονοµική και ∆ηµοσιονοµική Επιτροπή,
   Εκτιµώντας τα ακόλουθα:
   (1)    Στις 26 Μαρτίου 2010, το Ευρωπαϊκό Συµβούλιο συµφώνησε µε την πρόταση της
          Ευρωπαϊκής Επιτροπής για την δροµολόγηση της στρατηγικής για την Ευρώπη 2020,
          µιας νέας στρατηγικής για την ανάπτυξη και την απασχόληση, η οποία, βασιζόµενη
          στο µεγαλύτερο συντονισµό των οικονοµικών πολιτικών, θα εστιαστεί σε
          νευραλγικούς τοµείς στους οποίους απαιτείται δράση ώστε να ενισχυθεί το δυναµικό
          διατηρήσιµης ανάπτυξης και ανταγωνιστικότητας της Ευρώπης.
   (2)    Στις 13 Ιουλίου 2010, το Συµβούλιο εξέδωσε σύσταση σχετικά µε τους γενικούς
          προσανατολισµούς της οικονοµικής πολιτικής των κρατών µελών και της Ένωσης
          (2010 έως 2014) και στις 21 Οκτωβρίου 2010 το Συµβούλιο εξέδωσε απόφαση
          σχετικά µε τις κατευθυντήριες γραµµές για τις πολιτικές απασχόλησης των κρατών
          µελών1, οι οποίες από κοινού αποτελούν τις «ολοκληρωµένες κατευθυντήριες
          γραµµές». Τα κράτη µέλη καλούνταν να λαµβάνουν τις ολοκληρωµένες
   1
          ∆ιατηρήθηκαν για το 2011 µε την απόφαση 2011/308/EΕ του Συµβουλίου της 19ης Μαΐου 2011.
EL                                                  1                                             EL
 ---pagebreak---        κατευθυντήριες γραµµές υπόψη στις εθνικές οικονοµικές πολιτικές και πολιτικές
       απασχόλησης..
   (3) Στις 7 ∆εκεµβρίου 2010, το Συµβούλιο της Ευρωπαϊκής Ένωσης (ΕΕ) εξέδωσε την
       εκτελεστική απόφαση 2011/77/ΕΕ σχετικά µε τη χορήγηση χρηµατοδοτικής
       συνδροµής στην Ιρλανδία για περίοδο τριών ετών δυνάµει των διατάξεων της
       Συνθήκης και του κανονισµού (ΕΕ) αριθ. 407/2010 της 11ης Μαΐου 2010 για τη
       θέσπιση ευρωπαϊκού µηχανισµού χρηµατοοικονοµικής σταθεροποίησης. Το
       συνοδευτικό µνηµόνιο συναντίληψης που υπεγράφη στις 16 ∆εκεµβρίου 2010 και η
       πρώτη επικαιροποίησή του θέτουν τους όρους οικονοµικής πολιτικής στη βάση των
       οποίων χορηγείται η χρηµατοδοτική συνδροµή. Η εκτελεστική απόφαση του
       Συµβουλίου τροποποιήθηκε στις 16 Μαΐου 2011. Η πρώτη επικαιροποίηση του
       µνηµονίου συναντίληψης υπεγράφη στις 18 Μαΐου 2011.
   (4) Στις 12 Ιανουαρίου 2011, η Επιτροπή εξέδωσε την πρώτη Ετήσια Επισκόπηση της
       Ανάπτυξης, σηµατοδοτώντας την έναρξη ενός νέου κύκλου οικονοµικής
       διακυβέρνησης στην ΕΕ και το πρώτο Ευρωπαϊκό εξάµηνο εκ των προτέρων και
       ολοκληρωµένου συντονισµού πολιτικής, που εδράζεται στην στρατηγική «Ευρώπη
       2020».
   (5) Στις 25 Μαρτίου 2011, το Ευρωπαϊκό Συµβούλιο ενέκρινε τις προτεραιότητες για
       δηµοσιονοµική εξυγίανση και διαρθρωτικές µεταρρυθµίσεις (σε συµφωνία µε τα
       συµπεράσµατα του Συµβουλίου της 15ης Φεβρουαρίου και της 7ης Μαρτίου 2011 και
       σε συνέχεια της Ετήσιας Επισκόπησης της Ανάπτυξης που διενήργησε η Επιτροπή).
       Επεσήµανε την ανάγκη να δοθεί προτεραιότητα στην επάνοδο σε υγιείς
       προϋπολογισµούς και δηµοσιονοµική διατηρησιµότητα, στη µείωση της ανεργίας
       µέσω µεταρρυθµίσεων στην αγορά εργασίας και στην καταβολή νέων προσπαθειών
       για την ενίσχυση της ανάπτυξης. Ζήτησε από τα κράτη µέλη να µετατρέψουν τις
       προτεραιότητες αυτές σε συγκεκριµένα µέτρα που θα περιληφθούν στα προγράµµατα
       σταθερότητας ή σύγκλισης και στα εθνικά προγράµµατα µεταρρυθµίσεων.
   (6) Στις 25 Μαρτίου 2011, το Ευρωπαϊκό Συµβούλιο κάλεσε επίσης τα κράτη µέλη που
       συµµετέχουν στο Σύµφωνο για το Ευρώ+ να υποβάλουν εγκαίρως τις δεσµεύσεις τους
       προκειµένου να περιληφθούν στα προγράµµατα σταθερότητας ή σύγκλισης και στα
       εθνικά προγράµµατα µεταρρυθµίσεων.
   (7) Στις 29 Απριλίου 2011, η Ιρλανδία υπέβαλε το επικαιροποιηµένο πρόγραµµα
       σταθερότητας για το 2011, που καλύπτει την περίοδο 2011-2015, και το εθνικό της
       πρόγραµµα µεταρρυθµίσεων για το 2011. Προκειµένου να ληφθεί υπόψη η
       διασύνδεσή τους, τα προγράµµατα αυτά αξιολογήθηκαν συγχρόνως.
   (8) Η κρίση επέφερε σοβαρή διόρθωση των µεγάλων ανισορροπιών που δηµιουργήθηκαν
       κατά τη διάρκεια των προηγούµενων ετών υψηλής ανάπτυξης. Μεταξύ 2007 και 2010,
       το πραγµατικό ΑΕΠ υποχώρησε κατά 12% και η απασχόληση κατά σχεδόν 13%, µε
       αύξηση της ανεργίας από 4,6% το 2007 σε 13,7% το 2010. Οδήγησε επίσης σε
       δραµατική επιδείνωση των δηµοσίων οικονοµικών, µε τον δείκτη του ελλείµµατος της
       γενικής κυβέρνησης να ανέρχεται σε διψήφια επίπεδα το 2008 και 2009. Το 2010, το
       έλλειµµα της γενικής κυβέρνησης έφθασε το 32,4% του ΑΕΠ, συµπεριλαµβανοµένων
       µέτρων στήριξης του χρηµατοπιστωτικού τοµέα της τάξης του 20,5% του ΑΕΠ. Ο
       δείκτης του χρέους προς το ΑΕΠ αυξήθηκε από 25% το 2007 σε 96% το 2010.
EL                                         2                                            EL
 ---pagebreak---    (9)  Η υλοποίηση του προγράµµατος χρηµατοδοτικής συνδροµής από ΕΕ-∆ΝΤ
        εξελίσσεται εν γένει ικανοποιητικά. Τα συµφωνηθέντα δηµοσιονοµικά µέτρα έχουν
        εφαρµοστεί, ο δηµοσιονοµικός στόχος για το 2010 έχει επιτευχθεί και τα
        δηµοσιονοµικά αποτελέσµατα στο πρώτο τρίµηνο του 2011 συµβαδίζουν επίσης µε
        τους στόχους του προγράµµατος. Το έλλειµµα της γενικής κυβέρνησης το 2011
        προβλέπεται να παραµείνει αρκετά κάτω από το ανώτατο όριο του προγράµµατος,
        παρά την προς τα κάτω αναθεώρηση στην πρόγνωση για το ονοµαστικό ΑΕΠ το 2011.
        Σηµαντική πρόοδος σηµειώθηκε όσον αφορά την αναµόρφωση του τραπεζικού
        συστήµατος και έχουν πραγµατοποιηθεί βήµατα για την επίτευξη των στόχων ως προς
        τις διαρθρωτικές µεταρρυθµίσεις.
   (10) Βάσει της αξιολόγησης του επικαιροποιηµένου προγράµµατος σταθερότητας
        σύµφωνα µε τον κανονισµό (ΕΚ) αριθ. 1466/97, το Συµβούλιο είναι της γνώµης ότι το
        µακροοικονοµικό σενάριο στο οποίο στηρίζονται οι δηµοσιονοµικές προβολές στο
        πρόγραµµα είναι εφικτό. Η µεσοπρόθεσµη δηµοσιονοµική στρατηγική του
        προγράµµατος είναι να επανέλθει το ονοµαστικό έλλειµµα της γενικής κυβέρνησης
        κάτω από την τιµή αναφοράς του 3% του ΑΕΠ µέσα στην προθεσµία που
        προβλέπεται στη σύσταση του Συµβουλίου της 3ης ∆εκεµβρίου 2010. Οι στόχοι του
        προγράµµατος για το έλλειµµα είναι 10,0% του ΑΕΠ το 2011, 8,6% το 2012, 7,2% το
        2013, 4,7% το 2014 και 2,8% έως το τέλος της προγραµµατικής περιόδου το 2015. Η
        πορεία αυτή υποστηρίζεται από µέτρα εξυγίανσης της τάξης του 3,75% του ΑΕΠ που
        εφαρµόζονται στον προϋπολογισµό του 2011, και από γενικά µέτρα εξυγίανσης της
        τάξης του 5,75% του ΑΕΠ την περίοδο 2012-2014 και από περαιτέρω µη
        συγκεκριµενοποιηµένη δηµοσιονοµική προσαρµογή άνω του 1% του ΑΕΠ το 2015.
        Το πρόγραµµα σταθερότητας επαναφέρει τον µεσοπρόθεσµο δηµοσιονοµικό στόχο
        (Μ∆Σ) του -0,5% του ΑΕΠ, που δεν επιτυγχάνεται εντός της προγραµµατικής
        περιόδου. Η Ιρλανδία φαίνεται να διατρέχει υψηλό κίνδυνο όσον αφορά την
        µακροπρόθεσµη διατηρησιµότητα των δηµοσίων οικονοµικών. Η βελτίωση της
        διατηρησιµότητας των δηµοσίων οικονοµικών απαιτεί την επίτευξη επαρκών
        πρωτογενών πλεονασµάτων µεσοπρόθεσµα και περαιτέρω µεταρρύθµιση του
        ιρλανδικού συστήµατος κοινωνικής ασφάλισης.
   (11) Η Ιρλανδία ανέλαβε ορισµένες δεσµεύσεις στο πλαίσιο του Συµφώνου για το Ευρώ+,
        οι οποίες υποβλήθηκαν στις 3 Μαΐου 20112. Σε αυτές περιέχονται συγκεκριµένα
        µέτρα για την τόνωση της ανταγωνιστικότητας, συµπεριλαµβανοµένων της
        µεταρρύθµισης των µηχανισµών καθορισµού των αµοιβών, του ανοίγµατος
        ορισµένων επαγγελµατικών υπηρεσιών στον ανταγωνισµό, της ενίσχυσης της έρευνας
        και ανάπτυξης, την εδραίωση της χρηµατοπιστωτικής σταθερότητας, ιδίως µέσω
        µηχανισµών επίλυσης κρίσεων, και την προώθηση της διατηρησιµότητας των
        δηµοσίων οικονοµικών µέσω ενός µεσοπρόθεσµου δηµοσιονοµικού πλαισίου, της
        µεταρρύθµισης του συνταξιοδοτικού συστήµατος και της αύξησης των ορίων ηλικίας
        συνταξιοδότησης.
   (12) Η Επιτροπή αξιολόγησε το πρόγραµµα σταθερότητας και το εθνικό πρόγραµµα
        µεταρρυθµίσεων, συµπεριλαµβανοµένων των δεσµεύσεων του Συµφώνου για το
        Ευρώ+.3 Έλαβε υπόψη όχι µόνον τη συνάφειά τους για διατηρήσιµη δηµοσιονοµική
   2
        Για περισσότερες λεπτοµέρειες σχετικά µε τις δεσµεύσεις που αναλήφθηκαν βάσει του Συµφώνου
        Ευρώ+ συµβουλευθείτε το έγγραφο SEC(2011) 716.
   3
        SEC(2011) 716.
EL                                                3                                                EL
 ---pagebreak---           και κοινωνικοοικονοµική πολιτική στην Ιρλανδία, αλλά και τη συµµόρφωσή τους µε
          τους κανόνες και τις κατευθυντήριες γραµµές της ΕΕ, δεδοµένης της ανάγκης να
          ισχυροποιηθεί η συνολική οικονοµική διακυβέρνηση της Ευρωπαϊκής Ένωσης µε
          συνεισφορές επιπέδου ΕΕ σε µελλοντικές εθνικές αποφάσεις. Στο πλαίσιο αυτό, η
          Επιτροπή τονίζει τον επείγοντα χαρακτήρα της εφαρµογής των σχεδιαζόµενων µέτρων
          σε συµµόρφωση µε την απόφαση 2011/77/ΕΕ του Συµβουλίου.
   (13)   Βάσει της αξιολόγησης αυτής, και λαµβάνοντας υπόψη τη σύσταση του Συµβουλίου
          της 7ης ∆εκεµβρίου 2010 δυνάµει του άρθρου 126 παράγραφος 7 ΣΛΕΕ, το
          Συµβούλιο εξέτασε την επικαιροποίηση για το 2011 του προγράµµατος σταθερότητας
          της Ιρλανδίας και διατύπωσε τη γνώµη του4. Λαµβάνοντας υπόψη τα συµπεράσµατα
          του Ευρωπαϊκού Συµβουλίου της 25ης Μαρτίου 2011, το Συµβούλιο εξέτασε το
          εθνικό πρόγραµµα µεταρρυθµίσεων της Ιρλανδίας.
   ΣΥΝΙΣΤΑ ότι η Ιρλανδία οφείλει:
   να εφαρµόσει τα µέτρα που προβλέπονται στην εκτελεστική απόφαση 2011/77/ΕΕ σχετικά µε
   τη χορήγηση ενωσιακής χρηµατοδοτικής συνδροµής στην Ιρλανδία, όπως τροποποιήθηκε µε
   την απόφαση της 16ης Μαΐου 2011, και που διευκρινίζονται περαιτέρω στο µνηµόνιο
   συναντίληψης της 16ης ∆εκεµβρίου 2010 και στην επικαιροποίησή του της 18ης Μαΐου
   2011.
   Βρυξέλλες,
                                                Για το Συµβούλιο
                                                Ο Πρόεδρος
   4
          Όπως προβλέπεται στο άρθρο 5 παράγραφος 3 του κανονισµού (ΕΚ) αριθ. 1466/97.
EL                                                 4                                      EL